kardosdrur/scandi-wiki huggingface dataset:
Branco (rapper)

Benjamin Cimatu, bedre kendt som Branco, er en dansk musiker.

Branco startede sin musikalske karriere i rapgrupperne MellemFingaMuzik og Molotov Movement, inden han i juni 2019 udgav sit første soloalbum, Baba Business, der blev nummer 1 på den danske album-hitliste. Han udgav i februar 2020 i fællesskab med Gilli albummet Euro Connection og i januar 2021 Baba Business 2.

Baggrund 
Han er opvokset i Albertslund på Københavns Vestegn og har filippinske rødder. Han kom ind på en kriminel løbebane og var som 17-årig millionær ifølge ham selv.

Han er pr. 2022 far til tre.

Kontrovers 
Branco blev i 2021 dømt for konkursrytteri og måtte i en periode på to år ikke drive virksomhed. Har dog alligevel via mellemmand drevet selskaber, der også fører en tvivlsom forretningspraksis.

Karriere 
Branco startede sin karriere i 2011. Stepz og Branco dannede tilsammen gaderap-duoen MellemFingaMuzik, og duoen udgjorde desuden halvdelen af Molotov Movement, der også tæller rappere som Gilli og Højer Øye.

Sammen med BMB-medlemmet Miklo blev han i juni 2018 beskudt på den københavnske vestegn. Det skete få dage før, at Molotov Movement skulle udgive deres debut-EP, M.O.L.O.. De besluttede sig herefter for, at de ville satse på en musikalsk karriere, og at de ville vende ryggen til det gadeliv, som havde formet dem.

Den 14. juni 2019 udgav Branco sit første soloalbum, Baba Business. De refleksioner, der kom som følge af skudepisoden i juni 2018, dannede grundlaget for debutalbummet, der handlede om, hvordan han var kommet ind på en kriminel løbebane, samt "den tilsvarende svære vej ind på dydens smalle sti". GAFFA kvitterede med tre ud af seks stjerner til albummet, og albummet gik direkte ind på 1. pladsen på den danske album-hitliste. Bare i den første uge var albummet blevet streamet mere end 900.000 gange.

Branco slog for alvor igennem med nummeret "London Town" fra oktober 2019 sammen med Gilli. Nummeret opnåede i de følgende uger over 100.000 afspilninger om ugen og var nummer 1 på den samlede danske album-hitliste fire uger i træk, og i august 2020 havde nummeret haft over 13,5 millioner afspilninger på Spotify. Han var ved Danish Music Awards nomineret i kategorierne 'Årets nye danske navn' og 'Årets urbannavn', men han valgte ikke at møde op til prisuddelingen.

Den 5. februar 2020 udkom albummet Euro Connection. Albummet blev i den følgende uge nummer 1 på den danske album-hitliste. Det fik blandt andet fire ud af seks stjerner i Soundvenue og fem af seks i GAFFA. På albummet var der gæsteoptrædener fra franske Daks samt britiske Nafe Smallz, og efterfølgende udgav Branco solosangene ’Ballin’ og det nye ’Djomb (Remix)’, der er lavet sammen med henholdsvis britiske Kojo Funds og franske Bosh. Kristian Karl fra Soundvenue mente, at det viste, at Branco havde internationale ambitioner, og at det var særligt, at han sigtede mod at lave gennembruddet på dansk.

Diskografi

Soloalbum

Med andre musikere

Med Gilli

Med MellemFingaMuzik og Molotov Movement

Referencer

Eksterne henvisninger 
 
 

Rappere fra Danmark
Trio Debil

Trio Debil var et dansk band, der eksisterede omkring 1982, hvor deres eneste album Tokyo Twist udkom på Medley Records.

Bandet startede i Aarhus i slut halvfjerserne som Arkana, og hovedkraften bag hed Flemming Flying. Arkana bestod af først nævnte Flemming, Bo Hansen, Kim Larsen (trommer) og Lars Dencker (bas). Flemming og Kim fortsatte sammen med Bo "Jones" Christensen, efter skiftet til Trio Debil.

Trio Debil fik ganske gode anmeldelser for deres debutalbum, hvor specielt nummeret "Radio" blev eksponeret i Danmarks Radio i Programmet Radio Rita. På samme nummer "Radio" spiller Pete Repete keyboards.

Tokyo Twist var en slags "hippypowerpop" newwave, med alle numre sunget og skrevet på dansk af Flemming Flying.

Flemming "Flying" flyttede fra Århus til København, og Trio Debil blev opløst. Albummet eksisterer i dag kun i den LP udgave det udkom i 1982.

I 1985 udkom et solo album med Flemming Flying (ST), hvor blandt andet Gitte Naur medvirker på vokal.

Referencer 

Musikgrupper fra Danmark
Singaporenoveller

Singaporenoveller er en novellesamling af Johannes V. Jensen. 
Samlingen indeholder blot tre noveller: Kulien, Arabella og første del af novellen Moderen.

Samlingen blev første gang udgivet af Gyldendalsk Boghandel Nordisk Forlag i november 1907.
En digitalisering af denne udgave er tilgængelig fra Johannes V. Jensen Forums hjemmeside.
En e-bogsudgave kom til i 2016.

Henvisninger 

Litteratur fra Danmark
Litteratur i 1907
Johannes V. Jensen
Novellesamlinger
Vandområdeplan 1.6 Djursland

Vandplan eller Vandområdeplan 1.6 Djursland  omfatter  et område på ca. 1.007 km²  i Norddjurs- og Syddjurs Kommuner.

Området strækker sig fra Ebeltoft Vig, Helgenæs og Mols i syd til Hevring Bugt i nord. Mod øst er der lange kyststrækninger ud til Kattegat, hvor øen Anholt ligger. I området ligger byerne  Grenå og  Ebeltoft. I oplandet findes 422 km målsatte vandløb samt 1852 søer og vandhuller, hvoraf 14 søer specifikt er medtaget i vandplanen.  Kystvandene i området omfatter Hevring Bugt, Fornæs, Hjelm Dyb og farvandet omkring Hjelm, Ebeltoft Vig samt farvandet omkring Anholt. Områdets kystvande ligger mellem det salte Skagerrakvand og det brakke Østersøvand.

Områdebeskrivelse
Arealanvendelsen i vandplanoplandet er domineret af landbrug, og andelen af landbrugsjord udgør 65 %, hvilket er lidt mindre end landsgennemsnittet. Naturarealer som eng, mose, overdrev, søer og vådområder udgør 9 % af oplandet og skov udgør 20 % af oplandet.

I løbet af 1900-tallet er store områder i Djursland opland blevet drænet for at sikre afvanding af landbrugsjord. Med dræningen sker der også en afvanding af vådområder og  enge/mose-områder er forsvundet i løbet af de sidste 100 år, ligesom afvanding af højmoser til tørveskær har ændret karakteren af vådområderne. Mange søer er også forsvundet f.eks.  Kolindsund og Korup Sø som de største. 

 Der er vandløb med en samlet længde på 522 km, hvor det  største vandløb er Kolindsund Nordkanal.
  Der er 14 søer over 5 hektar der indgår i planen. ca. 1852 søer på over 100 m² i hovedvandoplandet. De dækker tilsammen et areal på 1037 hektar. Stubbe Sø på 379 ha, der er Djurslands største.

Natura 2000
I området ligger helt eller delvist følgende Natura 2000-områder:
 nr. 14 Ålborg Bugt, Randers Fjord og Mariager Fjord 
nr. 46 Anholt og havet nord for
nr. 47 Eldrup Skov og søer og moser i Løvenholm Skov
nr. 48 Stubbe Sø
nr. 51 Begtrup Vig og kystområder ved Helgenæs
nr. 204 Schultz og Hastens Grund samt Briseis Flak
 nr. 227 Mols Bjerge med kystvande 
nr. 231 Kobberhage kystarealer
nr. 245 Ålborg Bugt østlige del

Kilder og henvisninger

Kort over området Kort centreret Vandplan 1.6 Djursland med lag for basisanalyse for vandområdeplaner 2021-2027  hentet 27. december 2020

Vandplaner
Norddjurs Kommunes geografi
Syddjurs Kommunes geografi
DM i cykelcross 2021

Danmarksmesterskaberne i cykelcross 2021 var den 52. udgave af DM i cykelcross. Mesterskabet fandt sted 10. januar 2021 ved Aarhus Cyklebane i Aarhus. Mesterskaberne skulle efter planen havde været afholdt i Vejle, men i december 2020 trak arrangørerne sig. Derefter blev Cykle Klubben Aarhus og deres folk bag løbet Grote Prijs CK Aarhus valgt som nye arrangører. DM i cykelcross 2010 var seneste gang der blev kørt DM i Aarhus.

Løbene 
Der blev kørt på en 2,8 km lang rundstrækning på og omkring Aarhus Cyklebane. Der blev afviklet i alt tre internationale UCI-klasser, efter at juniorklassen for herrer blev aflyst pga. forsamlingsloftet i forbindelse med coronaviruspandemien. Desuden blev to børne/ungdomsløb og to masterløb også aflyst.

I eliterækken for kvinder og herrer fik rytterne i top-10 tildelt UCI ranglistepoint, mens U23-rytterne i top-9 ligeledes fik tildelt point. Hvis juniorløbet var blevet kørt, havde top-10 også fået point.

Hos U23-herrerne vandt Oliver Vedersø Sølvhøj guld ved hans første start som U23-rytter, efter han i 2020 vandt sølv hos juniorerne. Hos elitedamerne vandt Caroline Bohé sit tredje danmarksmesterskab i træk, og det fjerde i karrieren. Det gjorde hende, sammen med Nikoline Hansen, til den mest vindere kvinderytter ved DM i cykelcross. Hos eliteherrerne blev første- og andenpladsen en gentagelse fra 2020. Sebastian Fini vandt for fjerde år i træk, mens Jonas Lindberg tog sig af sølvet.

Medaljeoversigt

Resultater

Herrer elite

U23 Herrer

Damer elite

Referencer

Eksterne henvisninger 
  - rundtur på ruten - optaget af Jonas Lindberg

2021
Cykelløb i 2021
Sport i Aarhus
Nashville-bomben

Nashville-bomben, også kendt som Christmas Day Bombing (dansk: Juledagsbomben), var en bilbombe i en autocamper som eksploderede på gaden 166 Second Avenue North, i Nashville i staten Tennessee i USA klokken 06:30 om morgenen (12:30 UTC) den 25. december 2020. Ved eksplosionen omkom en person og tre personer blev såret, samtidigt skete omfattende ødelæggelser på bygninger, bl.a en bygning tilhørende telekommunikationsvirksomheden AT&T. Efterforskningen ledes af FBI.

Vidner har udtalt til nyhedsmedier, at de inden eksplosionen hørte skud i området, og at der fra højtalere i autocamperen blev alarmeret om evakuering inden eksplosionen, med beskeden “This area must be evacuated now. If you can hear this message, evacuate now“.

Myndighederne udtalte dagen efter bombingen, at det sandsynligvis drejede sig om en selvmordsbombe, motivet er ukendt. Den 27. december meddelte myndighederne at gerningsmanden var 63årige Anthony Warner, som også var den eneste omkomne og sandsynligvis eneste involverede ved eksplosionen, myndighederne var stadigt i gang med at efterforske motivet bag eksplosionen. På grund af skaderne på en telekommunikationsvirksomheds bygning, er der blevet spekuleret i om årsagen til eksplosionen, kunne være konspirationer omhandlede 5G netværket, som gerningsmanden Anthony Warner var overbevist om.

Gerningsmanden 

FBI identificerede den 26. december 2020 den 63årige Anthony Quinn Warner som gerningsmand bag Nashville-bomben. FBI og andre myndigheder offentliggjorde Warners identitet den 27. december.

Warner voksede op i Antioch kvarteret i Nashville og gik på Antioch High School i midten af 1970erne. Han havde arbejdet i en række af “information technology jobs”, senest som computer tekniker hos et ejendomsselskab. Han ejede mellem 1993 og 1998 et selskab, som havde licens til at producere tyverialarmer. Han modtog i 1978 en dom med to års prøvetid for besiddelse af stoffer, men havde ellers ingen kriminelle forhold registeret. I ugerne op til eksplosionen, sagde Warner hans job op, gav hans bil væk, og ved en “quitclaim deed” overføring, gav han en kvinde i Los Angeles hans hjem for 0 dollars.

Efter eksplosionen undersøgte efterforskere Warners hjem i Nashville. Google Street View billeder af adressen viser en autocamper, magen til den, der blev benyttet ved eksplosionen. Naboer fra området hvor Warner boede, har til nyhedsmedier udtalt at de genkendte autocamperen, efter politiet frigav billeder af den i nyhederne, den skulle angiveligt have stået ubenyttet i nogle år på grunden ved Warners hjem. Naboer beskrev Warner som indelukket, og at han aldrig diskuterede politik eller religion.

Referencer 

Begivenheder i 2020
Nashville
Bombning
DM i cykelcross

Danmarksmesterskaberne i cykelcross er en årligt tilbagevendende begivenhed i dansk cykelcross, som startede i 1970. Fra starten blev der kun kåret en danmarksmester for elite-herrer og herrejunior. U23-herrerne fik i 2016 deres egen rekordliste, og rytterne måtte derfra ikke deltage hos eliten, hvis de ved samme stævne havde kørt som U23.

Hos herrerne har Henrik Djernis rekorden med 16 titler, hvor af 14 af dem er i streg. Hos kvinderne har Caroline Bohé rekorden med seks sejre.

Vindere

Herrer

Damer

Referencer

Eksterne henvisninger 
 DM-medaljevindere gennem tiderne hos Danmarks Cykle Union

 
Etableret i 1970
Haunstrup Brunkulslejer

Haunstrup Brunkulslejer er en ca. 235 ha stor nedlagt brunkulslejer med masser af muligheder for friluftsliv og naturoplevelser ved Haunstrup ca. 10 km sydvest for Herning. Området består af meget varieret og kuperet terræn, hvor nåleskov veksler med løvskov og græssletter samt søer og delvist ubevoksede sandflader og sandtipper, der vidner om den tidligere brunkulsgravning i området. Der er også indrettet hundeskov, skovlegeplads, primitiv teltplads og bålsteder.



Historie
I forbindelse med 1. Verdenskrig og 2. Verdenskrig var der udtalt mangel på brændsel i Danmark. Behovet blev mange steder forsøgt dækket ved tørvegravning, mens man i Midtjylland gravede brunkul i store, åbne lejer. Brunkulsgravningen ved Haunstrup startede i 1917 og varede frem til 1969.  51,3 hektar af området blev fredet i 1980. 

Haunstrup Brunkulslejer er  interessant som et af de få områder, hvor hærfuglen har været observeret i sidste århundrede. Faktisk er hærfuglen i 1900-tallet kun observeret som sikker ynglefugl i Vestjylland i 1970, 1977, 1983 og 1995.

Forurening med okker
Mens gravningen stod på, blottedes jordlag med  stoffet pyrit, som  derved kom i forbindelse med luftens ilt. Resultatet blev, at vandet, der strømmede væk fra lejet, var meget surt og indeholdt store mængder jern, der udfældedes som okker. Kalkning af afløbsvandet blev derfor påbudt. Da brunkulsgravningen sluttede i 1969, ophørte kalkningen. Resultatet blev en omfattende okkerforurening af Rimmerhus Bæk og Vorgod Å, som gik hårdt ud over planter, fisk og vandinsekter. Samtidig stod man tilbage med et område med dybe søer og høje, ubevoksede tipper af opgravet sand.

Kilder og henvisninger

 Naturstyrelsen:Haunstrup Brunkulslejer 

Miner i Danmark
Danmark under 2. verdenskrig
Lokaliteter i Herning Kommune
Eric Lloyd

Eric Lloyd (født som David Eric Lloyd Morelli d. 19. maj 1986) er en amerikansk skuespiller, komiker, musiker og producer. Lloyd er bedst kendt for sit arbejde som barneskuespiller i roller såsom Charlie Calvin i Disneys Santa Clause-trilogi, og "Little John" Warner i NBC-tv-serien Jesse .

Karriere 
Hans karriere på TV begyndte, da han som 2-årig blev valgt til rollen som den yngre version af Kevin Arnold (normalt spillet af Fred Savage ) i en episode af Mine glde 60'ere (original titel: The Wonder Years). Hans arbejde i film inkluderer Batman & Robin og Den tapre lille brødrister rejser til Mars.

I 2015 begyndte Lloyd et samarbejde med sin bofælle fra universitetet, Tyler Payne og åbnede LP Studios. LP Studios arbejder med både produktion og post-produktion af musik og film, fra en lokation i Glendale, Californien.

Filmografi

Film

TV

Spil

Priser og nomineringer 

 1993 Nomineret til Young Artist Award for Fremragende Skuespiller Under Ti År i en TV-serie for Laurie Hill
 1994, nomineret til Young Artist Award for Bedste Skuespiller Under Ti År i en film for Heart and Souls
 1994, nomineret til Young Artist Award for bedste præstation af en ung skuespiller, der medvirkede i en film til The Santa Clause
 1995 Nomineret til Young Artist Award for bedste præstation af en ungdomsskuespiller i en TV-miniserie eller Special for Seasons of the Heart
 1997 nomineret til Young Artist Award for bedste præstation i en spillefilm - Skuespiller Alder Ti År eller Derunder for Dunston Checks In
 1998, nomineret til Young Artist Award for bedste præstation i en tv-film / pilot / miniserie - Ung skuespiller Alder ti eller derunder for A Christmas Memory
 1999, nomineret til Young Artist Award for bedste præstation i en tv-film / pilot / miniserie eller serie - Støttende ung skuespiller for Chameleon
 1999, vandt Young Artist Award for bedste præstation i en tv-komedieserie - Young Young Actor for Jesse
 1999 Nomineret til Hollywood Reporter Young Star Award for bedste præstation af en ung skuespiller i en komedie-tv-serie for Jesse
 2000, nomineret til Young Artist Award for bedste præstation i en tv-komedieserie - Young Young Actor for Jesse
 2000 nomineret til Hollywood Reporter Young Star Award for bedste unge skuespiller / præstation i en komedie-tv-serie for Jesse
 2003, nomineret til Young Artist Award for bedste præstation i en spillefilm - Støttende ung skuespiller for Santa Claus 2: The Mrs. Clause
 2007, nomineret til Young Artist Award for bedste unge ensemble i en spillefilm til Santa Clause 3: The Escape Clause

Referencer

Eksterne links 

 Eric Lloyd officielle hjemmeside 
 

Skuespillere fra USA
Musikere fra USA
Komikere fra USA
Disney+

Disney+ er en amerikansk abonnement og video-on-demand-streamingplatform, som er ejet og opereret af The Walt Disney Companys Media and Entertainment Distribution-division.

Platformen distribuerer hovedsagligt film og tv-serier produceret af The Walt Disney Studios og Walt Disney Television, med dedikerede kategorier og undergrupper for virksomhedens brands, såsom Disney, Pixar, Marvel, Star Wars, og National Geographic, såvel som Star i udvalgte regioner. Originale produktioner, film og tv-serier bliver også distribueret på Disney+.

Disney+ blev lanceret i USA, Canada og Holland den 19. november 2019, og udvidede til Australien, New Zealand og Puerto Rico en uge senere. Platformen blev tilgængelig for udvalgte lande i Europa i marts 2020 og i Indien i april 2020. Yderligere europæiske lande (heriblandt Danmark) fik adgang i september 2020 og platformen udvidede til Latinamerika i november 2020. Platformens lancering blev mødt med positive kritik af det tilgængelige indhold, men blev kritiseret for tekniske problemer og manglende indhold. Ydermere blev det påpeget at visse film og tv-serier var blevet ændret ved lanceringen. Ti millioner brugere havde købt abonnement til Disney+ ved afslutningen på platformens første dag i brug. Platformen havde 129,8 millioner globale abonnementer pr. 1. januar 2022.

Fodnoter

Referencer 

 
The Walt Disney Company
Baba Business

Baba Business er Brancos første album som soloartist, der blev udgivet den 14. juni 2019 via Sony Music. 

Albummet gik direkte ind på 1. pladsen på den danske album-hitliste. Bare i den første uge var albummet blevet stremet mere end 900.000 gange.

Spor

Hitlister

Ugentelige hitlister

Årslister

Referencer 

Branco-album
DM i cykelcross 2020

Danmarksmesterskaberne i cykelcross 2020 var den 51. udgave af DM i cykelcross. Mesterskabet fandt sted 12. januar 2020 ved tennisbanerne på Frederikshøjvej i Slagelse.

Hos kvinderne vandt Caroline Bohé det andet danmarksmesterskab i træk og det tredje i karrieren. Sebastian Fini vandt elite-herrernes løb for tredje år i træk, og det fjerde i karrieren.

Resultater

Referencer 

2020
Cykelløb i 2020
Sport i Slagelse
Euro Connection

Euro Connection er det første fællesalbum, som Gilli og Branco har udarbejdet sammen. Det blev udgivet den 5. februar 2020 via Sony Music.

Den 28. oktober 2019 skrev Soundvenue, at albummet ville udkomme 31. december 2019, hvilket var en dato, særligt Gilli havde været kendt for udgive musik på: ‘Langsom’ i 2017 og ‘Kolde nætter’ i 2018.

Modtagelse

Anmeldelser 
Albummet modtog varierende anmeldelser i de danske medier.

Mest positiv var Jens Dræby fra GAFFA, der tildelte albummet fem ud af seks stjerner. Han mente, at der var en synergi mellem “[...] Brancos tyngde og Gillis sensibilitet for ørefængende sang [...]. Anmelderen mente, at produceren Nicki Pooyandeh sørgede for at udfordre den traditionelle opfattelse af rapmusik, og han fremhævede i den forbindelse sangen 'LA DANZA', der er et remake af Danseorkestrets 'Regndans'.

Niels Jul Bruun fra Soundvenue mente samlet set om albummet, at "selvom ‘Euro Connection’ ikke når niveauet fra Gilli og Brancos respektive soloalbum, viser det, at vi har at gøre med to af Danmarks bedste og største rappere lige nu" og tildelte på den baggrund albummet fire ud af seks stjerner.

Thomas Treo fra Ekstrabladet var mest kritisk over for albummet. Han mente, at “i vanlig, dårlig stil virker det, som om gutterne har rejst sig fra sofaen for lige at sælge noget junk til ungdommen efter at have genset ’Narcos’ på Netflix“, og han kritiserede særligt rappernes retorik, som han fandt "dræbende". Ydermere argumenterede han for, at "deres discountvarer gør dansk musik fattigere" og kvitterede med to ud af seks stjerner.

Priser 
Albummet vandt prisen for Årets danske album ved Danish Music Awards foran album som Kesis BO4L, Claras Growing Up Sucks og Stepz' ''Stepzologi.

Spor

Hitlister og certificeringer

Album

Ugentlige hitlister

Årslister

Referencer 

Branco-album
Gilli-album
Album fra 2020
DM i cykelcross 2019

Danmarksmesterskaberne i cykelcross 2019 var den 50. udgave af DM i cykelcross. Mesterskabet fandt sted 13. januar 2019 ved Syddansk Universitets arealer i Odense.

Hos kvinderne vandt Caroline Bohé det andet danmarksmesterskab i karrieren. Sebastian Fini vandt elite-herrernes løb for andet år i træk, og det tredje i karrieren.

Resultater

Referencer 

2019
Cykelløb i 2019
Sport i Odense
Caroline Bohé

Caroline Bohé (født 23. juli 1999 i Hillerød) er en cykelrytter fra Danmark, der kører mountainbike for . Hun er seks gange blevet danmarksmester i cykelcross, hvilket er rekord hos kvinderne.

Den 26. juni 2021 vandt Caroline Bohé sin første elite DM-titel i mountainbike nogensinde. Dette skete én måned før hun skulle repræsenterer Danmark ved OL i Tokyo.

Privat 
Hun er datter af tidligere cykelrytter Iben Bohé.

Referencer

Eksterne henvisninger 

 
 
 

Personer fra Hillerød
Kvindelige cykelryttere fra Danmark
Cykelcrossryttere
Deltagere for Danmark ved sommer-OL 2020
Cykelryttere ved sommer-OL 2020
Kap Verdes håndboldlandshold (herrer)

Kap Verdes håndboldlandshold er det nationale landshold i håndbold for mænd i Kap Verde, som også deltager i internationale håndboldkonkurrencer. Landsholdet reguleres af Federação Cabo-verdiana de Andebol.

Resultater

Verdensmesterskabet 
 2021 - 32. plads
 2023 - 23. plads

Afrikamesterskabet 
 2020 – 5.-plads
 2022 –

Referencer

Eksterne henvisninger 
 IHF profil

Håndboldlandshold (herrer)
Herrehåndboldlandshold
DM i cykelcross 2018

Danmarksmesterskaberne i cykelcross 2018 var den 49. udgave af DM i cykelcross. Mesterskabet fandt sted 14. januar 2018 på en 2,9 km lang rundstrækning ved Absalonskolens arealer i Holbæk.

Hos kvinderne vandt Malene Degn det andet danmarksmesterskab i træk. De seneste to års vinder Simon Andreassen stillede ikke til start hos herrerne, og Sebastian Fini vandt DM for første gang i karrieren.

Resultater

Referencer 

2018
Cykelløb i 2018
Sport i Holbæk
Bellybutton

Bellybutton er et dansk band med sin oprindelse fra Thisted, Thy, der  startede som et gymnasieband i 1995.

I 1997 udgav bandet deres første EP , der blandt andet resulterede i opmærksomhed fra det engelske indie-label - Mud Hut Record og udgivelse af singlen Mental Mermaid i UK.

I sommeren 1998 flyttede bandet til København for at forfølge en karriere indenfor musikken. Dette resulterede de efterfølgende år i udgivelse af en ny EP  i 1999, optagelse på Fajabefa’s “Starsearch" opsamlings udgivelse , en koncert på den sidste Midtfyns festival i 2000 og optræden til åbning af Øresundsbroen. 

Bandet blev opløst i sommeren 2001, hvorefter tre medlemmer fortsatte karrieren i bandet Raunchy.

Medlemmer
Bellybutton bestod af medlemmerne:
Lars Christensen, guitar
Jesper Tilsted, guitar
Ture Asboe, trommer
Simon Agger, vokal
Jesper Kvist, bas

Kilder og henvisninger

Musikgrupper fra 1995
Musikgrupper fra Danmark